Ajuntament de Puig-reig
Ordenança Fiscal núm. 24
TAXA PER LA PRESTACIÓ DEL SERVEI D’ESCOLA BRESSOL

Article 1. Fonament i naturalesa

A l’empara del previst als articles 57 i 20.4.ñ) del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març (TRHL), de conformitat amb el que disposen els articles 15  a 19 d’aquest text legal, aquest Ajuntament estableix la taxa per la prestació del servei d’escola bressol, que es regirà per la present Ordenança.

Article 2. Fet imposable

Constitueix el fet imposable de la taxa la prestació del servei d’escolarització, atenció, cura i vigilància dels nens, i altres complementaris, propis de les escoles bressol, quan aquests es realitzin pels serveis municipals, pels cursos I0 i I1.

El curs I2 és gratuït. 

Article 3. Subjectes passius

1. Són subjectes passius de la taxa, en concepte de contribuents, les persones físiques que sol·licitin o es beneficiïn de la prestació de serveis o realització de les activitats d’ensenyament i altres complementaris  que es detallen a l’article 6 d’aquesta Ordenança.

2. Estaran obligats al pagament del la taxa els pares o tutors dels menors alumnes de l’escola bressol.

Article 4. Responsables

1. Són responsables tributaris les persones físiques i jurídiques determinades com a tals a la Llei General Tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

Article 5. Beneficis fiscals

1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

2. A l’article 6.2 d’aquesta Ordenança es conté previsió de possible gratuïtat. 
Article 6. Quota tributària

1. La quantia de la taxa es determinarà aplicant les tarifes següents:

	CONCEPTE
	QUOTA € 2025-2026

	 
	 

	MATRICULA SETEMBRE DESEMBRE
	123,08

	GENER MARÇ
	88,10

	ABRIL /JULIOL
	61,56

	 
	 

	 
	 

	 
	 

	QUOTA MENSUAL JORNADA SENCERA ( 8 A 18)
	150,70

	QUOTA MATÍ  O TARDA (4 HORES)
	127,51

	HORES ADDICIONALS
	4,64 EUROS HORA

	 
	 

	
	

	
	

	DESCOMPTES

	FAMILIA MONOPARENTAL
	25%

	FAMILIA NOMBROSA
	25%

	DOS GERMANS A LA LLAR D’INFANTS (*) 
	15%


PER GAUDIR DELS DESCOMPTES DE FAMILIA NOMBROSA I DE FAMÍLIA MONOPARENTAL S’HA D’APORTAR EL CORRESPONENT CARNET.
EL PREU ÉS TOTAL PER CURS REPARTIT EN 10 QUOTES I MITJA MENSUALS (EL SETEMBRE ES COBRA MIG MES). 

NO ES RETORNARÀ L’IMPORT DE LA MATRÍCULA UN COP ABONADA.

(*): SI UN DELS GERMANS FA I2, ÚNICAMENT S’APLICARÀ EL DESCOMPTE AL GERMÀ DE I0 O I1. EL GERMÀ DE I2 HAURÀ DE PAGAR LA MATRÍCULA ÍNTEGRA. 
2. En situacions d’absoluta impossibilitat econòmica per a satisfer les tarifes anteriors, es prestaran els serveis gratuïtament, previ informe de l’Àrea de Serveis Socials.
Article 7. Acreditament i període impositiu

1. En el cas que es sol·liciti la prestació de serveis que s’han de dur a terme en un dia, la taxa s’acredita quan es presenta la sol·licitud del servei, el qual no es realitzarà sense que s’hagi efectuat el pagament de la taxa.

2. En el cas que la sol·licitud del servei s’estengui a varis mesos, la taxa s’acreditarà quan s’iniciï la realització de l’activitat que constitueix el fet imposable.

Amb caràcter previ a l’inici del servei s’haurà de dipositar l’import corresponent al pagament del primer període trimestral de prestació.

Article 8. Règim de declaració i d’ingrés 

1. La taxa s’exigirà en règim d’autoliquidació:

a) Quan es tracta de serveis de duració inferior a 1 mes, l’import total de la taxa.

b) En servei de duració superior a 1 mes, l’import corresponent al primer mes.

2. Quan es sol·licita la prestació del servei,  es presentarà degudament complimentat l’imprès d’autoliquidació de la taxa.

Alternativament, poden presentar-se en el Servei Municipal corresponent els elements de la declaració a l’objecte que el funcionari municipal competent presti l’assistència necessària per a determinar el deute. 

3. L’ingrés de la quota tributària s’efectuarà simultàniament a la presentació de l’autoliquidació.

4. Tractant-se de la taxa per serveis d’escola bressol que s’estenen al llarg de varis mesos, un cop transcorregut el primer mes natural següent a la data d’inici de la prestació del servei, caldrà pagar la quota mensual durant els primers cinc dies de cada mes.

En aquest cas, el pagament de la taxa es podrà fer mitjançant domiciliació bancària, que sol·licitarà l’interessat en les oficines municipals.

Article 9. Infraccions i sancions

Pel que respecta a les infraccions i sancions tributàries que, en relació a la taxa reguladora en aquesta Ordenança, resultin procedents, s’aplicarà el que disposa la Llei General Tributària i  l’Ordenança General.

Disposició Addicional. Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

 Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts,  en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el       i que ha quedat definitivament aprovada en data   entrarà en vigor pel curs 2025-2026 un cop publicada en el  Butlletí Oficial de la Província i regirà fins la seva modificació o derogació expressa.

